नोर्थ साउंड (एंटीगा)। पिछले मैच में आसान जीत और अपनी पूरी मजबूत टीम के साथ खेल रही विराट कोहली की कप्तानी वाली भारतीय टीम वनडे प्रारूप में काफी नीचे खिसक चुकी मेजबान वेस्टइंडीज के खिलाफ यहां शुक्रवार को सीरीज के तीसरे मैच में भी इसी लय को कायम रखने के इरादे से उतरेगी। भारत ने पहला मैच रद्द होने के बाद दूसरे मैच में 105 रन से आसान जीत दर्ज कर पांच मैचों की सीरीज में बढ़त कायम कर ली है और कोच और कप्तान के घमासान या बीसीसीआई में चल रही उठापटक से इतर उसके खिलाड़ी पूरी तरह अपने खेल और कैरेबियाई जमीन पर मौज मस्ती में लगे हुये हैं और उम्मीद है कि तीसरे मैच में भी परिणाम कोई अपवाद साबित नहीं होगा।